Document ID: 32007D0482

ODLOČBA KOMISIJE
z dne 9. julija 2007
o uporabi Direktive Sveta 72/166/EGS v zvezi s preverjanjem zavarovanj civilne odgovornosti pri uporabi motornih vozil
(notificirano pod dokumentarno številko C(2007) 3291)
(Besedilo velja za EGP)
(2007/482/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/166/EGS z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (1) in zlasti člena 2(2) Direktive,
ob upoštevanju naslednjega:
(1)
Nacionalni zavarovalni biroji držav članic Evropskega gospodarskega prostora in drugih pridruženih držav so 30. maja 2002 sklenili večstranski sporazum, v nadaljnjem besedilu „Sporazum“. Sporazum je priložen k Odločbi Komisije 2003/564/ES z dne 28. julija 2003 o uporabi Direktive Sveta 72/166/EGS v zvezi s preverjanjem zavarovanja civilne odgovornosti pri uporabi motornih vozil (2), s katero je Komisija določila datum, od katerega naj se države članice vzdržijo preverjanja zavarovanja civilne odgovornosti pri uporabi motornih vozil, ki so običajno na ozemlju ene od držav, ki so podpisale Sporazum in so predmet Sporazuma. Sporazum je bil kasneje s sprejetjem dopolnil št. 1 in 2 razširjen še na druge države.
(2)
Dne 8. marca 2007 so nacionalni zavarovalni biroji držav članic ter Andore, Hrvaške, Islandije, Norveške in Švice podpisale Dopolnilo št. 3 k Sporazumu, s katerim je bil Sporazum razširjen na nacionalne zavarovalne biroje Bolgarije in Romunije. Dopolnilo predvideva praktične rešitve za odpravo preverjanja zavarovanja v primeru vozil, ki so običajno na ozemlju Bolgarije in Romunije in so predmet Sporazuma.
(3)
Zato so izpolnjeni vsi pogoji za odpravo preverjanja zavarovanja civilne odgovornosti pri uporabi motornih vozil v skladu z Direktivo 72/166/EGS v primeru vozil, ki so običajno na ozemlju Bolgarije in Romunije -
SPREJELA NASLEDNJO ODLOČBO:
Člen 1
Od 1. avgusta 2007 se države članice vzdržijo preverjanja zavarovanja civilne odgovornosti pri uporabi motornih vozil, ki so običajno na ozemlju Bolgarije in Romunije ter so predmet Dopolnila št. 3 z dne 8. marca 2007 k večstranskemu sporazumu, sklenjenemu med nacionalnimi zavarovalnimi biroji držav članic Evropskega gospodarskega prostora in drugimi pridruženimi državami.
Člen 2
Države članice takoj obvestijo Komisijo o ukrepih, ki so jih sprejele za uporabo te odločbe.
Člen 3
Ta odločba je naslovljena na države članice.
V Bruslju, 9. julija 2007

Labels: 2
15
4
18